שאול חנא קוק

שאול חנא הכהן קוּק (כ"ז בטבת ה'תרל"ט, ינואר 1879, גריבה, לטביה – ה' באב ה'תשט"ו, 24 ביולי 1955, תל אביב, ישראל) היה איש עסקים ופעיל ציבור בתל אביב, וחוקר במדעי היהדות.

==ביוגרפיה==
נולד לרב שלמה זלמן הכהן קוק ב-1879 בגריבה . למד בישיבות ואצל אחיו הגדול, הרב אברהם יצחק קוק. בעקבות עליית אחיו הרב ליפו בקיץ ה'תרס"ד, עלה גם הוא ליפו בתשרי ה'תרס"ה. באדר א' באותה שנה נשא לאישה את לאה סלוצקין. כל ימיו עסק במסחר ביפו ובתל אביב.

בפעילותו הציבורית היה חבר ועד הקהילה של תל אביב. לאחר מלחמת העולם הראשונה הצטרף לתנועת המזרחי והיה פעיל בולט בתנועה. שימש בתפקידים שונים בתנועה - בוועד החינוך, בפיקוח על בתי הספר של התנועה, בבנק המזרחי, וכן ניהל את לשכת העלייה של התנועה. ערך את התקנות הראשונות של תנועת הפועל המזרחי, והשתתף ביסוד אגודת תורה וישיבת תל אביב ובית המלאכה ליד תלמוד תורה שערי תורה בנווה צדק. היה ממייסדי אגודת ההתיישבות "בית וגן", שיסדה את העיר בת ים. כן היה חבר ועדת פרס הרב קוק של עיריית תל אביב.

הרבה לעסוק בתורה ובחכמת ישראל, ופרסם מאות מאמרים בקבצים שונים. מאמריו מקיפים תחומים רבים במדעי היהדות – משנה ותלמוד, ספרות הגאונים והראשונים, פיוט ושירה, הלכה, מנהג היסטוריה ועוד.

אשתו לאה קוק הייתה פעילת ציבור. ילדיהם: דבורה (נולדה בה'תרס"ו) שנישאה לאברהם פרידמן בשנת ה'תרפ"ט, רפאל נחום (נולד בערב ראש השנה שנת ה'תרס"ט) שנישא לחנה פרנק בה'תרצ"ד ואריה (נולד בה'תרע"ג) שנישא למרים לוי בה'תרצ"ט.

שאול חנא קוק נפטר בקיץ 1955 בביתו שבתל אביב. הובא למנוחות בבית הקברות הישן בתל אביב.

==כתביו==
כתביו ב-2 כרכים
וועד מיוחד שהוקם לאחר פטירתו הוציא לאור את כתביו בשני כרכים - עיונים ומחקרים, מוסד הרב קוק, ה'תשי"ט-ה'תשכ"ג.

==לקריאה נוספת==
* "שאול חנא קוק", בתוך: אנציקלופדיה של הציונות הדתית, ירושלים: מוסד הרב קוק, 1983, כרך ה.
* הרב משה צבי נריה, "אחי הרב, שאול-חנה הכהן קוק", בתוך ליקוטי הראי"ה, כרך ג, ירושלים ה'תשע"ה, עמ' 256-263 (בעמ' 261-263 נדפס מאמרו של הרב יהודה ליב מימון, "חבר וידיד", אף הוא על דמותו של שאול חנא קוק).

==קישורים חיצוניים==
* 
* צבי מאיר רבינוביץ, ר' שאול חנה קוק (במלאת לו שבעים שנה), הצופה, 22 באפריל 1949, עמ' 4-5 ([http://jpress.org.il/Olive/APA/NLI_heb/SharedView.Article.aspx?href=HZH%2F1949%2F04%2F22&id=Ar00403&sk=3F2456C7 חלק 1], [http://jpress.org.il/Olive/APA/NLI_heb/SharedView.Article.aspx?href=HZH%2F1949%2F04%2F22&id=Ar00505&sk=EB448091 חלק 2])
* , עמ' 12
* ד"ר משה עמנואלי, [http://jpress.org.il/Olive/APA/NLI_heb/SharedView.Article.aspx?href=HBKR%2F1955%2F07%2F31&id=Ar00206&sk=641BB6D7 יזכור: אחרי מיטתו של רבי שאול חנא קוק זצ"ל], הבוקר, 31 ביולי 1955, עמ' 2
* א., [http://jpress.org.il/Olive/APA/NLI_heb/SharedView.Article.aspx?href=DAV%2F1955%2F08%2F19&id=Ar00606&sk=012306F1 ר' שאול חנה קוק ז"ל], דבר, 19 באוגוסט 1955, עמ' 6
* מ. ב., [http://jpress.org.il/Olive/APA/NLI_heb/SharedView.Article.aspx?href=HBKR%2F1955%2F08%2F23&id=Ar00305&sk=A3A75A3C יזכור: רבי שאול חנה קוק], הבוקר, 23 באוגוסט 1955, עמ' 3
* ד"ר דוד מרגלית, [http://jpress.org.il/Olive/APA/NLI_heb/SharedView.Article.aspx?href=HZH%2F1960%2F07%2F29&id=Ar00700&sk=8E2668AB שאול חנא קוק ז"ל] (חמש שנים לפטירתו), הצופה, 29 ביולי 1960, עמ' 7
* הרב א. מאירי, [http://jpress.org.il/Olive/APA/NLI_heb/SharedView.Article.aspx?href=SHAR%2F1959%2F09%2F04&id=Ar00203&sk=6DA2E84E עיונים ומחקרים מאת ש. ח. קוק] (על הכרך הראשון), שערים, 4 בספטמבר 1959, עמ' 2
* שמחה רז-רקובר, [http://jpress.org.il/Olive/APA/NLI_heb/SharedView.Article.aspx?href=HBKR%2F1963%2F06%2F14&id=Ar00618&sk=C09EFB57 עיונים ומחקרים ביהדות] (על הכרך השני של עיונים ומחקרים), הצופה, 14 ביוני 1963, עמ' 6
* ד"ר דוד מרגלית, [http://jpress.org.il/Olive/APA/NLI_heb/SharedView.Article.aspx?href=HZH%2F1965%2F08%2F19&id=Ar00302&sk=C2DEAA9B זיכרון להולכים: ר' שאול חנה קוק] (עשור למותו), הצופה, 19 באוגוסט 1965, עמ' 3
* 
* 

==הערות שוליים==

שאול חנא
קטגוריה:פעילי תנועת המזרחי
קטגוריה:אנשי עסקים ישראלים
קטגוריה:חוקרי יהדות ישראלים
קטגוריה:אנשי העלייה השנייה
קטגוריה:אישים הקבורים בבית הקברות טרומפלדור
קטגוריה:יהודים לטבים

קטגוריה:ישראלים שנולדו ב-1879
קטגוריה:ישראלים שנפטרו ב-1955